Document ID: 31991R0596

NEUVOSTON ASETUS (ETY) N:o 596/91,
annettu 4 päivänä maaliskuuta 1991,
viinitarhojen rakenneuudistuksia koskevista yhteisistä hankkeista annetun asetuksen (ETY) N:o 458/80 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
viinimarkkinoiden kysynnän kehityssuunta edellyttää tuotannon rakenteellista mukautusta, mikä on asetuksessa (ETY) N:o 458/80(4), sellaisena kuin se on viimeksi muutettuna asetuksella (ETY) N:o 388/88(5), säädetyn viinitarhojen rakenneuudistuksen tarkoitus; tämä tavoite saattaa jäädä saavuttamatta muun muassa siitä syystä, että tiettyjä yhteisiä rakenneuudistushankkeita, jotka komissio on asetuksen (ETY) N:o 458/80 7 artiklan mukaisesti hyväksynyt, ei ole toteutettu; mainitun asetuksen 1 artiklassa säädetyn yhteisen toiminnan toteuttamisen edistämiseksi on syytä säätää mahdollisuudesta ohjata määriteltävien yksityiskohtaisten sääntöjen mukaisesti yhteisön tuki täydentäviin hankkeisiin sellaisten määrien rajoissa, jotka vastaavat jo hyväksyttyjä mutta toteuttamatta jääneitä hankkeita,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 458/80 artikla seuraavasti:
"11 a artikla
1 Yhteisen toiminnan toteuttamisen edistämiseksi jäsenvaltiot voivat ohjata muihin hankkeisiin yhteisön tuen, joka on myönnetty hankkeisiin, joita ei kokonaisuudessaan voida toteuttaa ennen niiden toteuttamiselle asetetun määräajan päättymistä, sillä edellytyksellä, että tuotantoa parannetaan ja että uudelleenjärjestetyn viinitarhan satoa rajoitetaan.
2 Komissio antaa yksityiskohtaiset säännöt 1 kohdan soveltamisesta asetuksen (ETY) N:o 4253/88(*) 29 artiklassa säädettyä menettelyä noudattaen. Niissä vahvistetaan erityisesti ehdoton määräaika kaikkien tämän asetuksen mukaisesti aloitettujen rakenneuudistushankkeiden saattamiselle päätökseen sekä määritetään menettely, jota sovelletaan hankkeiden seurantaan ja jälkiarviointiin.
(*) EYVL N:o L 374, 31.12.1988, s. 1."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 1991.

Labels: 15
6